

เมืองพัทยานับได้ว่าเป็นเมืองที่มีคุณลักษณะพิเศษที่มีความแตกต่างไปจากเมืองอื่นๆ ในหลายๆ ด้าน ซึ่งถือเสมือนเป็นข้อได้เปรียมของเมือง ในอันที่จะเอื้อประโยชน์ต่อการพัฒนาท้องถิ่นทั้งทางด้านเศรษกิจสังคม ซึ่งจุดเด่นของเมืองหรือศักยภาพของเมืองพัทยา @PATTAYA ได้มีโอกาสพูดคุยกับ นายชนัฐพงศ์ ศรีวิเศษ รองปลัดเมืองพัทยารักษารายการแทนปลัดเมืองพัทยา ในโครงการการพัฒนาศักยภาพเมืองพัทยา ให้ก้าวสู้ความเป็นเลิศทางประชาคมอาเซียน

**ศักยภาพที่จำเป็นในการพัฒนาเมืองพัทยา ในมุมมอง นายชนัฐพงศ์ ศรีวิเศษ ปลัดเมืองพัทยา ปฏิบัติหน้าที่นายกเมืองพัทยา เป็นอย่างไร**

การพัฒนาเมืองพัทยา ตามนโยบาย “พัทยาสมดุลสู้พัทยายั่งยืน” ในการขับเคลื่อนเมืองพัทยาเข้าสู้ระบบเศรษฐกิจสร้างสรรค์บนฐานความรู้ (Creative Economy) มีหลักการสำคัญ คือ การพัฒนาภาคการผลิตสินค้าและบริการด้วยอุตสาหกรรมสร้างสรรค์ (Creative industry) เพื่อรับมือการแข่งขัน การอยู่รอดและเติบโต ในตลาดโลกที่ไร้พรมแดนในนิติต่างๆ ดังนี้

1. ร่วมมือกับศูนย์สร้างสรรค์งานออกแบบ (Thailand Creative & Design Center : TCDC) เพื่อผลักดันให้พัทยาเป็นศูนย์กลางแห่งการเรียนรู้ด้านการออกแบบและพัฒนาผลิตภัณฑ์ โดยใช้จุดแข็งด้านทรัพยากรและวัฒนธรรม นำไปพัฒนาขีดความสามารถในการแข่งขันด้านอุตสาหกรรมท่องเที่ยวและบริการส่งเสริมการจัดกิจกรรมและการลงทุนการท่องเที่ยวเชิงความคิดสร้างสรรค์ (Creative Tourism) การออกแบบผลิตสิงค้าและบริการบนพื้นฐานวัฒนธรรมและภูมิปัญญา เช่น ของที่ระลึก สปาบริการจัดงานแต่งงานแบบไทย เป็นต้น
2. **ร่วมมือกับสำนักงานส่งเสริมการจัดการประชุมและนิทรรศการ (องค์การมหาชน) หรือ สสปน. (Thailand Convention & Exhibition Bureau : TCEB)** เพื่อผลักดันเมืองพัทยาเป็นศูนย์กลางการประชุมสัมมนาและจัดนิทรรศการชิงสร้างสรรค์ (Creative Mice) รองรับนักท่องเที่ยวในกลุ่มอุตสาหกรรมไมซ์ (MICE) ที่จะเข้ามามากยิ่งขึ้น ส่งเสริมด้านการเดินทางท่องเที่ยว และการลงทุนให้มีความพร้อมทั้งในด้านภาษา บุคลากร สถานที่ เพื่อพัฒนาให้เมืองพัทยา MICE City ได้อย่างเต็มรูปแบบ
3. **ร่วมมือกับองค์กรการบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) สำนักงานพื้นที่พิเศษเมืองพัทยา และพื้นที่เชื่อมโยง หรือ อพท.3** พัฒนาขีดความสามารถการแข่งขันของชุมชนด้านการท่องเที่ยวสร้างความรู้ความเข้าใจในมิติด้านการท่องเที่ยว เศรษฐกิจสังคม และสิ่งแวดล้อม 3 เป้าหมายคือ (1) พัฒนาฟื้นฟูสภาพแวดล้อมทางธรรมชาติพัฒนาแหล่งท่องเที่ยวใหม่ (2) เพื่อนำนักท่องเที่ยวเดินทางสู่พื้นที่เชื่อมโยงของเมืองพัทยา (3) ยกระดับแหล่งท่องเที่ยวสู่มาตรฐานสากลเพื่อปรับภาพลักษณ์เมืองพัทยาจากเมืองท่องเที่ยวกลางคืนหรือ Night Life Entertainment เป็น “เมืองท่องเที่ยวแห่งนวัตกรรมที่เป็นมิตรกับสิ่งแวดล้อม” หรือ Greenovation Tourism City
4. **การพัฒนาด้านทรัพยากรมนุษย์ตลอดช่วงชีวิต** เพื่อรองรับการพัฒนาเศรษฐกิจของอาเซียนโดยแปลงทุนมนุษย์ในเขตพื้นที่เมืองพัทยา ให้เป็นแรงงานที่มีทักษะที่ตลาดแรงงานทั่วโลกต้องการ โดยความร่วมมือของผู้ประกอบการในตลาดแรงงานของพื้นที่เมืองพัทยาร่วมกับระบบการศึกษาพัฒนาทักษะของกำลังคนตรงกับความต้องการของตลาดแรงงาน และสามารถปรับตัวต่อการเปลี่ยนแปลงในอนาคตได้อย่างมีประสิทธิภาพ

**โครงการที่วางไว้เพื่อพัฒนาเมืองพัทยามีโครงการอะไรบ้าง ได้ดำเนินโครงการใดไปบ้างแล้ว**

 เมืองพัทยา ดำเนินโครงการตามนโยบาย 4 กลุ่มหลัก ประกอบด้วย ด้านเศรษฐกิจ ด้านสังคม ด้านสิ่งแวดล้อมและทรัพยากรธรรมชาติ และด้านวัฒนธรรม เพื่อพัฒนาเมืองให้มีการเจริญเติบโตอย่างชาญฉลาด (Smart Growth City) นำระบบผังเมืองรูปแบบใหม่มาพัฒนาพื้นที่แบบผสมผสาน (Mixed – use Development) ด้วยการวางแผนออกแบบการใช้ที่ดินและจัดทำโครงสร้างพื้นฐาน และระบบสาธารณูปโภคให้เกิดประสิทธิภาพ ออกแบบสถาปัตยกรรมและการก่อสร้างที่เป็นมิตรกับสิ่งแวดล้อม (LEED Design & Environment Friendly) ให้ความสำคัญการจัดการสิ่งแวดล้อม ขยะ น้ำเสียและการนำน้ำที่บำบัดแล้วกลับมาใช้ใหม่ นโยบายประหยัดพลังงานและบริหารจัดการพลังงานไฟฟ้าด้วย เทคโนโลยี Smart Grid การดูแลความปลอดภัย การอำนวยความสะอาด การบริการข้อมูล และให้ความช่วยเหลือนักท่องเที่ยว ผ่านสื่อและช่องทางการสื่อสารดิจิตอล 7 ภาษา และ Contact Center 1337 โครงสร้างพื้นฐานและระบบสาธารณูปโภคที่ดำเนินการพัฒนาอย่างเร่งด่วน เช่น การจัดการจราจรและขนส่งภายในเมืองรองรับการเชื่อมต่อการขนส่งจากสนามบินพัทยา – อู่ตะเภา ศูนย์กลางการขนส่งทางบก และทางน้ำ เพื่อรองรับเส้นทางเดินเรือระหว่างพัทยา – ชะอำ – หัวหิน โครงการก่อสร้างทางลดระดับบริเวณแยกถนนสุขุมวิท – ถนนพัทยากลางเมืองพัทยา จังหวัดชลบุรี การศึกษาเส้นทางการเดินรถเชื่อมโยงการท่องเที่ยว (Shuttle Bus) เป็นต้น ด้านการพัฒนาพื้นที่กิจกรรม และฟื้นฟูแหล่งท่องเที่ยว เช่น การปรับปรุงภูมิทัศน์ชายหาดพัทยา ชายหาดจอมเทียน การวางแผนป้องกันและแก้ปัญหาเส้นทางน้ำหลากด้วยระบบอุโมงค์ระบายน้ำ รวมถึงการจัดการสายไฟฟ้าและสายสื่อสารต่างๆ ตามลำดับความจำเป็นเร่งด่วน ภายใต้แผนแม่บทการพัฒนาเมืองพัทยา 10 ปี (2559-2568) แผนยุทธศาสตร์การพัฒนาเมืองพัทยา 5 ปี (2559-2563) แผนพัฒนาเมืองพัทยา 3 ปี (2559-2561) ด้วยการบริหารจัดการงบประมาณที่มีประสิทธิภาพต่อไป

**ความเป็นเลิศทางประชาคมอาเซียนที่เมืองพัทยาต้องการคืออะไร**

 เมืองพัทยามีความเหมาะสมและให้ความสำคัญในการวางแผนขับเคลื่อนให้เกิดแหล่งความรู้ แหล่งประกอบกิจการในอุตสาหกรรมต่างๆ ดังต่อไปนี้

1. **อุทยานเทคโนโลยีพัทยา (PATTAYA TECHNOLOGY VALLEY) ประกอบด้วย**
	1. อุทยานวิทยาศาสตร์ (PATTAYA SCIENCE PARK) เป็นนิคมวิจัยในรูปแบบของเอกชน เพื่ออำนวยความสะอวกให้กับบริษัทและผู้ประกอบการ ทั้งขนาดเล็กจนถึงขนาดใหญ่ในการดำเนินงานวิจัยและพัฒนาเมืองพัทยาสู่เศรษฐกิจฐานความรู้
	2. อุทยานวัตกรรมพัทยา (PATTAYA INNOVATION PARK) เพื่อสร้างและพัฒนาบุคลากรการตอบสนองภาคการผลิตและบริการทั้งในระดับวิชาชีพ ให้เติบโตและเข้มแข็ง ส่งเสริมความคิดสร้างสรรค์ บ่มเพาะธุรกิจการถ่ายทอดเทคโนโลยีการใช้เครื่องมือบริหารจัดการและการประเมินตลาดให้กับบริษัทตั้งใหม่ (Start - ups) และบริษัทขนาดเล็กและเชื่อมโยงเข้ากับหน่วยบ่มเพาะธุรกิจเทคโนโลยี (Technology Business Incubator)
2. **อุทยานสร้างสรรค์พัทยา (PATTAYA CREATIVE VALLEY)** เป็นการส่งเสริมการลงทุนในพื้นที่ให้เกิดอุตสาหกรรมความคิดสร้างสรรค์ (CREATIVE INDUSTRY) ที่เป็นอุตสาหกรรมต้นน้ำในการพัฒนาทรัพยากรมนุษย์แรงงานฝีมือ ตลอดจนการสร้างสรรค์ผลงาน ผลิตภัณฑ์และบริการต่างๆ ออกเป็นสินค้าและบริการสู่สากลในหลากหลายรูปแบบ ประกอบด้วย
	1. เมืองสร้างสรรค์การออกแบบ (PATTAYA CREATIVE TOWN) เป็นอุตสาหกรรมที่ใช้ความคิดสร้างสรรค์มาผสมผสาน กับภูมิปัญหาท้องถิ่น ให้เกิดงานออกแบบและสร้างชิ้นงานให้เป็นทรัพย์สินทางปัญญาที่สามารถสร้างคุณค่า (VALUE CREATION) และสร้างมูลค่าเพิ่มให้กับชุมชนและท้องถิ่น
	2. เมืองดิจิตอล (PATTAYA DITITAL TOWN) อุตสาหกรรมการผลิตภาพยนตร์และแอนิเมชั่น รวมไปถึงเกมส์และ DIGITAL CONTENT ต่างๆ สำหรับอุปกรณ์พกพา (Mobile Device) เป็นหนึ่งในอุตสาหกรรมสร้างสรรค์ (Creative Industry) ของไทยที่มีศักยภาพสอดคล้องกับนโยบายส่งเสริมเศรษฐกิจดิจิตอล (Digital Economy) ของรัฐบาล ในการช่วยเพิ่มขีดความสามารถในการแข่งขันของไทย รวมทั้งช่วงส่งเสริมการสร้างแบรนด์ประเทศไทย (Nation Branding) ได้อีกทางหนึ่ง
3. **อุทยานการศึกษาพัทยา (PATTAYA EDUCATION)** เพื่อขับเคลื่อนให้เมืองพัทยาเป็นเมืองแห่งการเรียนรู้ การค้นคว้า วิจัย อย่างเต็มรูปแบบ ประกอบด้วย 1) มหาวิทยาลัยพัทยา (PATTAYA UNIVERSITY) 2)สถานบันภาพยนตร์พัทยา (PATTAYA FILM ACADEMY) 3)สถาบันแฟชั่นและการออกแบบผลิตภัณฑ์ 4)สถาบันการท่องเที่ยวและบริการ เช่น สปา การดูแลผู้สูงวัย กุ๊ก บาร์เทนเดอร์ พนักงานต้องรับและบริการ เป็นต้น 5)สถาบันอาหาร 6)สถาบันสุขภาพและความงาม ศูนย์กลางการแพทย์และสุขภาพ (Medical Hub) ศูนย์กลางการประชุมและจัดนิทรรศการ (Expo Town)

**วันนี้เมืองพัทยามีความพร้อมขนาดไหนในการก้าวสู้อาเซียน**

เนื่องจากเมืองพัทยามีศักยภาพตามที่ได้เรียนต้นนอกจากการส่งเสริมให้เกิดการลงทุนในมิติต่างๆ ในพื้นที่เพื่อยกระดับรายได้ให้กับท้องถิ่นและสร้างความสามารถในการแข่งขันให้กับประเทศแล้ว การผลักดันให้เมืองพัทยาเป็นศูนย์กลางความร่วมมือในด้านต่างๆ โดยการแสดงหาพันธมิตรในระดับเมือง (CITY to CITY) ทั้งในและนอกภูมิภาคอาเซียน การเจรจาจัดทำข้อตกลงในการพัฒนาและแลกเปลี่ยนความร่วมมือด้านการท่องเที่ยว การศึกษานวัตกรรมและเทคโนโลยี ด้านวัฒนธรรม การค้าและการลงทุน ควบคู่กันไปกับการขับเคลื่อนยุทธศาสตร์และนโยบายหลักของเมืองพัทยาอีกทางหนึ่ง

**คิดว่าอะไรคือจุดเริ่มต้นที่ดีที่สุด ที่จะช่วยให้เมืองพัทยาก้าวสู้ประชาคมอาเซียนอย่างเต็มภาคภูมิ**

การเตรียมความพร้อมเพื่อก้าวสู่ประชาคมอาเซียนจำเป็นต้อง เรียนรู้และสร้างความเข้าใจเกี่ยวกับการเข้าสู่ประชาชมอาเซียน จะต้องมีทั้งการเรียนรู้ทั้ง “เขา”และ “เรา”ดังนี้

รู้เขา หมายถึง การที่เราเรียนรู้ว่าสมาชิกประชาคมอาเซียนแต่ละประเทศนั้นมีจุดดีจุดด้อยยังไง และเกี่ยวข้องหรือมีความสัมพันธ์กับเราอย่างไรมีวัฒนธรรม ขนบธรรมเนียนประเพณี การแต่งกาย นับถือศาสนา ชอบทานอาหารประเภทไหน ชื่นชอบการท่องเที่ยวด้านไหน อย่างไร เราต้องสำรวจและเตรียมจัดกาบริการที่เกี่ยวข้องให้มีความพร้อมสมบูรณ์ เพียงพอที่สุดในทุกด้านสำหรับนักท่องเที่ยวทุกคน

รู้เรา เป็นการสะท้อนตัวเราว่ามีจุดดีจุดด้อยอย่างไรสำคัญที่สุดประชาชนที่อยู่ในเมืองพัทยาต้องมีจิตบริการที่ดีต่อนักท่องเที่ยว ไม่เอารัดเอาเปรียบนักท่องเที่ยวเพื่อเป็นการดึงดูดนักท่องเที่ยวให้เกิดความชื่นชอบและประทับใจในการเข้ามาเที่ยวชมเมืองพัทยาให้มากที่สุด

**เดินหน้าพัฒนาศักยภาพเมืองพัทยาผู้นำด้านการท่องเที่ยวสู่สายตาอาเซียน**

พัทยา เมืองที่เป็นศูนย์กลางของการท่องเที่ยว สงบปลอดภัยมีสิ่งแวดล้อมที่ดี เดินทางสะดวกและเป็นเมืองต้นแบบแห่งความพอเพียงคือสิ่งที่ทำให้เมืองพัทยา มั่นใจในการเดินทางเข้าสู้ประตูแห่งการเปิดเสรีประชาคมเศรษกิจอาเซียน หรือ AEC ทำให้พัทยาเป็นที่จับตามอง และพัฒนาเองก็พัฒนาตนเองในทุกๆ ด้านปัจจุบันสามารถบอกได้ว่าด้านการท่องเที่ยวเราเป็น “the City Beyond ASEAN: พัทยา...เมืองที่มกกว่าอาเซียน”

@Pattaya ฉบับนี้เราได้มีโอกาสพูดคุยกับนางอรวรา กรพินธุ์ผู้อำนวยการสำนักส่งเสริมการท่องเที่ยว ถึงแนวทางการเดินหน้าพัฒนาศักยภาพเมืองพัทยา ผู้นำด้านการเท่องเที่ยว สู่สายตาอาเซียน

**คิดว่าหลังเปิดประชาคมอาเซียนแล้ว จะมีนักท่องเที่ยวหลั่งไหลเข้าพัทยาเพิ่มมากขึ้นขนาดไหน**

กลุ่มประเทศอาเซียน จำนวน 10 ประเทศ รวมถึงประเทศไทย ได้รวมตัวกันภายใต้กรอบเศรษฐกิจอาเซียน หรือ AEC ซึ่งได้เปิดอย่างเป็นทางการไปเมื่อปลายปี 2558 เมืองพัทยาซึ่งเป็นเมืองยุทธศาสตร์การท่องเที่ยวที่สำคัญของประเทศ รวมถึงเป็นทั้งเมืองเศรษฐกิจที่สร้างรายได้จากการท่องเที่ยวมูลค่ามหาศาลให้กับประเทศคณะผู้บริหารได้เตรียมความพร้อมมาตั้งแต่ปี 2555 เป็นต้นมาโดยได้ศึกษานโยบายและแผนงานต่างๆ ที่เกี่ยวข้องในระดับชาติ และระดับประเทศ เชื่อมโยงแผนพัฒนาเศรษฐกิจและสังคมแห่งชาติ รวมถึงแผนพัฒนาของเมืองพัทยาด้วย การระดมความติดเห็นจากทุกภาคส่วนเพื่อร่วมกันกำหนดทิศทางและยุทธสาศตร์การก้าวเข้าสู้ประชาคมอาเชียน โดยกำหนดจุดมุ่งหมายให้เมืองพัทยาเป็น “ฮับการท่องเที่ยวแห่งอาเซียน” ชูจุดเด่น “หาดสายน้ำใส”พร้อมสรรพทุกด้าน สงบปลอดภัย ไร้อาชญากรรม ยกระดับให้เป็นเมืองภาพยนตร์ จัด EXPO มหกรรมดนตรีงานเทศกาล งานศิลปวัฒนธรรมและประเพณีท้องถิ่น รวมถึงการแข่งขันกีฬาทั้งทางบก ทางน้ำ ทางอากาศในระดับชาติและระดับนานาชาติ ซึ่งเราคาดหวังว่าหลังการเปิด AEC จะมีนักท่องเที่ยวเพิ่มขึ้นจากปีที่ผ่านมาประมาณ 8-10%

**ปัจจุบันตลาดการท่องเที่ยวของพัทยาเติบโตไปในทิศทางที่ดีทุกวันนี้พัทยาสามารถรองรับนักท่องเที่ยวได้เต็มที่หรือไม่วางแผนเพิ่มแหล่งท่องเที่ยวอย่างไร**

ในภาพรวมของปี 2558 ที่ผ่านมา ถือว่าพัทยาประสบวิกฤติประเทศที่เป็นนักท่องเที่ยวหลัก เช่น รัสเซียที่ค่าเงินรูเบิลตลลงกว่า 50% ทำให้นักท่องเที่ยวชาวรัสเซียหายไปเกินครึ่ง แต่เราได้ตลาดนักท่องเที่ยวชายไทยและจากประเทศเพื่อนบ้าน ทั้งเพื่อนบ้านอาเซียนด้านกัน รวมถึงจีนลอินเดียที่ยังเข้ามาท่องเที่ยวในพัทยาอย่างต่อเนื่องซึ่งภาพรวมยังสดใสอยู่แต่ไม่ติมโตมากนักโดยตลอดระยะเวลาที่ผ่านมาเมืองพัทยาซึ่งร่วมกับภาครัฐ เอกชนและชุมชนได้ดำเนินการด้านส่งเสริมการท่องเที่ยวอย่างต่อเนื่อง รวมถึงการส่งเสริมให้ภาคเอกชนได้เข้าลงทุนสร้างแหล่งท่องเที่ยวใหม่ๆ การเปิดโรงแรม ห้างสรรพสินค้า หรือศูนย์การค้าครบวงจรขนาดใหญ่ เพื่อดึงูดดนักท่องเที่ยวทั้งชาวไทยและชายต่างประเทศ ดังนั้น เมืองพัทยาสามารถรองรับนักท่องเที่ยวได้อย่างเต็มที่รวมถึงการส่งเสริงการขาย ROAD SHOW/TRADE SHOW ร่วมกับภาครัฐและเอกชนอย่างต่อเนื่อง และคาดว่าปีนี้การเปิด AEC จะทำให้นักท่องเที่ยวและเศรษฐกิจของเมืองพัทยาต่อไป

***เมืองพัทยาตั้งใจจะส่งเสริมการท่องเที่ยวอย่างไรบ้าง เพื่อมุ่งสู่การเป็นผู้นำด้านการท่องเที่ยวสู่สายตาของอาเซียน***

ในปี 2557-2558 เมืองพัทยาได้ดำเนินการตามยุทธศาสตร์อาเซียนอย่างต่อเนื่อง โดยการจัดทำโครงการเร่งรัดการประชาสัมพันธ์และการเพิ่มมูลค่าทางเศรษฐกิจการท่องเที่ยวของเมืองพัทยา ซึ่งผลจากการศึกษาหาจุดเด่นของเมืองพัทยาเพื่อวิเคราะห์หาปัจจัยที่มีอิทธิพลต่อการสร้างมูลค่าเพิ่มโดยการสร้างภาพลักษณ์ใหม่ให้เมืองพัทยาใช้เป็นเครื่องมือที่มีศักยภาพในการประชาสัมพันธ์เพื่อกระตุ้นเศรษฐกิจทางด้านการเพิ่มจำนวนนักท่องเที่ยวและเพื่อการจับจ่ายต่อหัว ภายใต้แนวคิด Pattaya city Definitely More หรือ พัทยา...มีมากกว่าที่คุณคิดโดยเปิดแพคเกจการท่องเที่ยวรูปแบบใหม่ 4 MORE FOR YOUR STYLE เพื่อเสนอมุมมองใหม่ๆ ที่มีความโดนเด่น 4 ด้าน ได้แก่

**MORE NATURE:** สัมผัสธรรมชาติได้มากกว่า ทั้งท้องทะเลหมู่เกาะ ชายหาด

**MORE COLOR:** พบกับความหลากหลายทางศิลปวัฒนธรรมดนตรี กีฬา อาหารรสเลิศ และสีสันยามค่ำคืน

**MORE BUSINESS:** ทุกเจรจาธุรกิจเป็นไปได้เสมอที่เมืองพัทยา

**MORE LIFE:** ตอบสนองความต้องการของการผักผ่อนได้ทั้งครอบครัว

นอกจากนั้นแล้วเมืองพัทยายังได้จัดทำโครงการเปิดโลกอาเซียน และโครงการพัฒนาศักยภาพเมืองพัทยาให้ก้าวสู่ความเป็นเลิศทางประชาคมอาเซียน โดยการโฆษณาประชาสัมพันธ์เมืองพัทยาเพื่อสร้างกระแสการเดินทางของนักท่องเที่ยวทั้งชาวไทยและชาวต่างประเทศผ่านสื่อทุกช่องทางอย่างต่อเนื่อง มีภาพยนตร์เพลงพัทยา AEC และปลาโลมาที่ติดธงชาติอาเซียนเพื่อเป็นสัญลักษณ์ของการเปิด AEC มีการจัดนิทรรศการเปิดโลกอาเซียนในมิติทางเศรษฐกิจ สังคม และวัฒนธรรม การจัดตั้งศูนย์การเรียนรู้อาเซียนที่โรงเรียนเมืองพัทยา 8 เป็นศูนย์ที่รองรับข้อมูลด้านการท่องเที่ยวและการลงทุนของเหล่าประเทศในอาเซียน ซึ่งการเตรียมการของเมืองพัทยาผ่านมาจนถึงปัจจุบันเราสามารถบอกได้ว่าด้านการท่องเที่ยวและการลงทุนเราเป็น **“The City Beyond ASEAN : พัทยา...เมืองที่มากกว่าอาเซียน”**

***เมื่อกล่าวถึง “การพัฒนาศักยภาพของเมือพัทยา” หมายถึงศักยภาพด้านใดที่เมืองพัทยามุ่งพัฒนา และเมืองพัทยาต้องการศักยภาพด้านใดในการเป็นผู้นำด้านการท่องเที่ยว***

เมืองพัทยามีจุดเด่น คือ เป็นเมืองท่องเที่ยวที่สำคัญของประเทศและมีชื่อเสียงระดับโลก มีพื้นที่ที่มีศักยภาพของการลงทุนสูง มีกิจกรรมที่ส่งเสริมการท่องเที่ยวที่หลากหลายโดยเฉพาะด้านการท่องเที่ยว กีฬาและการนันทนาการมีการวางระบบทางด้านโครงสร้างพื้นฐาน เศรษฐกิจ สังคม และสิ่งแวดล้อมอย่างต่อเนื่อง เป็นเมืองที่สามารถผสมผสานความหลากหลายทางเชื้อชาติ ศาสนา วัฒนธรรม ได้อย่างลงตัว และเป็นเมืองแห่งการประชุม MICE 1 ใน 5 ของประเทศ กอปรกับผู้บริหารมีความรู้ ความสามารถ เป็นที่ยอมรับของทุกภาคส่วน และการที่เมืองพัทยามีการปกครองในรูปแบบพิเศษที่มีความยืดหยุ่นในการบริหารจัดการ จึงมีความคล่องตัวในการทำงาน โดยรัฐบาลได้ให้การสนับสนุนเมืองพัทยามาโดยตลอด ซึ่งทั้งหมดที่กล่าวมาแล้วคือศักยภาพของเมืองพัทยาโดยพัทยาได้กำหนดทิศทางมุ่งสู่เป้าหมายที่มีวิสัยทัศน์ว่า “มหานครศูนย์กลางเศรษฐกิจการท่องเที่ยวที่มีมาตรฐานยั่งยืนและน่าอยู่สำหรับทุกคน” ซึ่งจะทำให้เมืองพัทยาเป็นผู้นำด้านการท่องเที่ยวได้อย่างยั่งยืนตลอดไป